**תובל שפיר** (נולד ב-21 בינואר 1993) הוא מדבב, זמר ושחקן ישראלי.

ביוגרפיה
--------

תובל שפיר נולד וגדל בראש העין. כבר כילד החל לדבב בסדרות וסרטים וללמוד תיאטרון ופיתוח קול. את שירותו בצה"ל עשה בתיאטרון צה"ל בין השנים 2012–2015.

קריירה
------

בשנת 2003 שיחק שפיר בקלטת הילדים "סבא טוביה - מסיבה ביער", ובשנת 2004 שיחק שפיר בקלטת הילדים "סבא טוביה - סיפורים כיד המלך". בשנים 2005–2007 השתתף שפיר במשך שלוש עונות בסדרת הטלוויזיה "השמיניה", בתפקיד בן-בן דרור. ב-2006 דיבב שפיר בסרט "גיבור על נמלים" את לוקאס. ב-2007 השתתף בתוכנית הראיונות לילדים "שיחה צפופה" ובתוכנית האקטואליה לילדים "המהדורה" בערוץ הראשון.

בשנת 2009 השתתף שפיר בסדרה "נשרים" של ערוץ "לוגי" בתור האח הגדול של אודי (אורי בן ברוך). בשנת 2010 הופיע בתפקיד ראשי בסרטו של אבי נשר, "פעם הייתי", בו גילם את אריק, נער חיפאי בן 15 שמתחבר לשדכן ניצול שואה (אדיר מילר). ב-2011 גילם שפיר את יונתן מיטרני - הדמות הראשית בסדרת הטלוויזיה "החולמים" של HOT המשודרת בערוץ הילדים. בסוף שנת 2011 זכה יחד עם אליאנה תדהר בתואר "זוג השנה" על משחקם בסדרה "החולמים" בטקס נבחרי הילדים בערוץ הילדים.

שפיר ב-2011
בשנת 2011 הוא השתתף בפסטיגל ושם שר שיר תחרות עם תדהר בשם "הילדים של העתיד", שזכה במקום הראשון. משנת 2012 חזר לגלם את יונתן מיטרני ב"גאליס", סדרת בת של "החולמים". גם בשנת 2012 השתתף בפסטיגל, שם ביצע את השיר "זה הזמן לקפוץ" שזכה במקום השני. בסוף שנת 2012 זכה בתואר "שחקן השנה" בטקס נבחרי הילדים בערוץ הילדים.

ב-2013 החל להשתתף בסדרה "פצועים בראש" שאותה כתבו חנן סביון וגיא עמיר. כן חזר לבימת "X פסטיגל" בתפקיד "טייפון" - יסוד הרוח, והופיע עם השיר "אם רק נקשיב לרוח" שזכה במקום השני. בקיץ 2013 השתתף ב"גאליס - המופע" לצד חבריו מהסדרה. בסוף שנת 2013 זכה בפעם השנייה בתואר "שחקן השנה" בטקס נבחרי הילדים על משחקו בסדרה "גאליס".

בשנת 2014 חזר להשתתף בעונה הרביעית של "גאליס", וכן השתתף בסרט "גאליס - המסע לאסטרה", בתור יונתן/הרמס. בסוכות 2014 שיחק במופע השני של גאליס, "איי לאב גאליס". באותה שנה השתתף ב"משחקי הפסטיגל", כטקטיקו הלמור החי בחצי הכחול של כוכב אואזיס, שם הוא שר את שיר התחרות "להיות מוכן תמיד בזמן" שזכה במקום השלישי. בסוף שנת 2014 זכה בפעם השלישית ברציפות בתואר "שחקן השנה" בטקס נבחרי הילדים בערוץ הילדים.

במהלך שנת 2015 חזר להצטלם לעונתה השנייה של הסדרה "פצועים בראש" והחל לצלם את סרט הקולנוע השני לסדרה גאליס, שיצא בפסח 2016. במהלך אותה שנה התארח בכמה מופעים של המופע "לוקחים את הזמן" שאותו מציגות חברותיו מהסדרה "גאליס", אליאנה תדהר ורוני דלומי, ביחד עם לי בירן. בחנוכה 2015 השתתף במופע הקוסם! בו גילם את "פחפח איש הפח". בספטמבר 2015 זכה בתואר "שחקן השנה" בפעם הרביעית ברציפות בטקס נבחרי הילדים בערוץ הילדים.

תובל שפיר על סט צילומי הסדרה "גאליס", אפריל 2013
ב-2016 הוא הצטרף למופע "יצא משליטה" שביים דני קרפל. באותה שנה חזר לצלם את העונה השביעית והאחרונה של הסדרה גאליס, אשר עלתה במאי והסתיימה ביולי. עם סיום הסדרה, מספר ימים אחרי הפרק האחרון עלה המופע - "גאליס מופע סוף", מופע הסיום של הסדרה. בספטמבר של אותה שנה זכה בתואר "שחקן השנה" בפעם החמישית ברציפות ב"טקס נבחרי הילדים" 2016.

בנובמבר 2016 השתתף בספיישל הטלוויזיוני "התכנית". בדצמבר 2016 חזר למופע הפסטיגל "היי סקול פסטיגל 2 - הגמר הגדול" בו שיחק לצידם של אליאנה תדהר, עודד פז, דניאל מורשת, מיכל ינאי ועוד. בתפקיד "תובל" היריב השחצן של תיכון גל שיתמודד מולם בגמר הגדול.

ב-2017 החל לשחק במחזמר "סימני דרך", המבוסס על הביוגרפיה של נעמי שמר, בתיאטרון הבימה. באותה שנה שיחק את שחר סילאן קפלן בסדרת הנוער "כפולה" בערוץ KidZ.

ב-2019 שיחק שפיר בסרט הקצר "אחוות לוחמים", מאת יאיר אריאל, וכן הופיע בתפקיד הראשי בסרט "פול גז". באותה שנה שיחק גם במחזה "קופסה שחורה" המבוסס על ספר באותו שם מאת עמוס עוז, בתיאטרון בית ליסין. באותה שנה שב להשתתף בפסטיגל. בנוסף, באותה שנה התארח שפיר בכמה פרקים בסדרת הרשת ״אח שלי רוח״.

בשנת 2020 הוציא שפיר סינגל בשם "תחזיק עוד קצת".

בשנת 2020 היה בתפקיד שחקן אורח בתוכנית "היהודים באים" בתור דוד בן ישי.

בשנת 2021 עלתה הסדרה "מאנקיז" בה הוא משחק את "אונה" (אורי) נער מחשבים וחבר מהטירונות של בועז אשר נקלעים למשימה לבצע שוד בשביל לגנוב את הכתר היקר ממקדש "שאנשי - יאן". בנוסף, בשנה זו שפיר הוציא שירים נוספים לאלבום שלו. ב-23 במאי הוציא שיר בשם ״שומר עליך. וב-26 ביולי הוציא את השיר השלישי שלו, ״כינויי חיבה״. וב-7 בנובמבר הוציא את השירו הרביעי, ״כמה כאלה״.

משנת 2021 משחק בהצגה "פנתר כפול" של תיאטרון בית ליסין. בשנה זו, שפיר לקח צעד משמעותי בעולם המוזיקה שלו, וב-9 בנובמבר עלה להופיע בבר ההופעות ׳לבונטין׳ פעם ראשונה עם החומרים שכתב והלחין לבדו, על חייו האישיים.

בשנת 2022 השתתף בהופעת אורח בסרט "הסיפור שלנו" בכיכובם של אליאנה תדהר ולי בירן.

### דיבוב

במהלך השנים דיבב שפיר בסרטים ובתוכניות טלוויזיה רבות. בהן, סדרות האנימה של "דרגון בול זי", "אוזי ודריקס", "סיפורי כתם שמש - של מי הביצה הזאת?", "מעבר ליער", "עידן הקרח 2: נמסים מצחוק", "גיבור על נמלים", ו"דואל מאסטרס".

בשנת 2006 דיבב שפיר בתוכנית המצוירת "ביל הקטן" ששודרה בערוצים ערוץ הופ!, ערוץ ניקלודיאון וניק ג'וניור. בשנים 2006–2007 דיבב שפיר בתוכנית המצוירת "טום" שעלתה לשידור בערוץ לוגי. בין השנים 2006–2008 דיבב בתוכנית המצוירת "נארוטו" ששודרה בערוץ הילדים ובנוסף דיבב בתוכנית המצוירת "אווטאר: כשף האוויר האחרון" 
את הדמות הראשית אווטאר אנג.

בשנת 2007 גילם שפיר דמויות שונות בתוכנית המצוירת "מגלים עם דורה" ששודרה בערוץ הופ! וניק ג'וניור. במהלך אותה שנה גילם שפיר את דמותו של "וינסנט" בתוכנית המצוירת "פוקימון", וכן גילם דמויות שונות בתוכנית המצוירת "ספירו ופנטזיו" ששודרה בערוץ לוגי. כמו כן, דיבב שפיר בתוכניות המצוירות "קריפי קריצ'ר" ששודרה בערוץ לוגי, "טורק" ששודרה בערוץ הופ!, "פפה פיג", בתוכנית המצוירת "כוח הצלה" ששודרה בערוץ הופ!, "סיפורי כתם שמש" שעלתה לשידור בערוץ הופ!, וכן, בתוכנית המצוירת "לולה ווירג'יניה" ששודרה בערוץ הילדים.

בשנת 2008 תרם שפיר את קולו לתוכנית המצוירת "צוות קוואנטום" ששודרה בערוץ לוגי. במהלך אותה שנה דיבב דמויות שונות בתוכנית המצוירת "אדגר ואלן". ב-2009 דיבב שפיר בתוכנית "הנוקמים הקטנים" שהוקרנה בערוץ הילדים. במהלך אותה שנה הוא דיבב בתוכניות המצוירות "אווטאר: כשף האוויר האחרון" את אנג ו"חברים בחווה" ששודרו בערוץ ניקלודיאון, "משפחת דובינשטיין" ו"דובוני אכפת לי" ששודרו בערוץ הופ!, "קופצים למוזיאון" ששודרה בערוץ לוגי, וכן בסרט האנימציה "דובוני אכפת לי: הרפתקה בפארק השעשועים" שעלה לשידור בערוץ "הופ!".

בשנת 2010 דיבב שפיר בתוכניות "סאלי בוליווד" ששודרה בערוץ הילדים, "בן 10: כוח החייזרים" ששודרה אף היא בערוץ הילדים, וכן, שימש כקריין בתוכנית "תעלומות מתחת לאף" שהוקרנה בערוץ לוגי.

בשנת 2013 דיבב בסרט "היפה והגלדיאטור".

חיים אישיים
-----------

בשנת 2022 שפיר היה בזוגיות עם הזמרת ענת מלמוד. באוגוסט 2023 ענת פרסמה בעמוד האינסטגרם שלה שהם נפרדו.

קישורים חיצוניים
----------------

ויקישיתוף מדיה וקבצים בנושא **תובל שפיר** בוויקישיתוף
* תובל שפיר, ברשת החברתית אינסטגרם
* תובל שפיר, סרטונים בערוץ היוטיוב
* תובל שפיר, במיזם "אישים" לתיעוד היצירה הישראלית
* תובל שפיר, במסד הנתונים הקולנועיים IMDb (באנגלית)
* תובל שפיר, באתר "אידיבי", מאגר הידע העברי לקולנוע ישראלי ועולמי
* תובל שפיר, באתר ספוטיפיי
* תובל שפיר, באתר "זאפ"
* ליהי אלבז, מה תובל שפיר רוצה לעשות בצבא?, באתר Xnet‏, 31 באוגוסט 2011
* חגית גינזבורג‏, תובל שפיר: נחשפתי לדברים שהכניסו אותי לשוק, באתר וואלה!‏, 10 בפברואר 2012
* ברק ברויטמן, כולם אוהבים את תובל שפיר, באתר nrg‏, 13 ביוני 2013
* משה אבוטבול, ראיון צבאי מצולם עם תובל שפיר ודניאל מורשת, אתר "פרוגי", 10 ביולי 2013
* רן בוקר ועילי שמעוני, גאליס באולפן: "יותר מגניבים מהמורדים", באתר ynet, 28 ביולי 2013 סרטונים
* דניאל שירין, עכבר העיר אונליין, סלבריטין: תובל שפיר הוא המאמי הלאומי, באתר הארץ, 1 באפריל 2014
* צביה בלום, תובל שפיר: "יש בתוכי מרד גדול. כמו הרס עצמי", באתר ynet, 13 באוגוסט 2014
* הדס בשן, ‏"מה שטוב לקריירה, לא בהכרח טוב בשבילי", באתר ‏מאקו‏, 18 בנובמבר 2015
* אדם סרור‏, תובל שפיר: "אני סובל מחרדות", באתר וואלה!‏, 7 בדצמבר 2017 סרטונים
* אתר למנויים בלבד יואב בירנברג, כבר לא ילד, באתר "ידיעות אחרונות", 6 בפברואר 2019
* שיר זיו, "לפעמים אני חושב 'מה לא בסדר איתי? למה אני לא בוכה?'", באתר ישראל היום, 25 ביולי 2019

הערות שוליים
------------

1. ↑  דודי פטימר, ‏לא רק שחקן: תובל שפיר מניח בצד את תדמית כוכב הנוער, ומוציא שיר, באתר מעריב אונליין, 28 ביולי 2020

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007367249905171
* GND: 1073147487
* LCCN: no2013110318
* VIAF: 307448678
* WorldCat: lccn-no2013110318

 |